Návod pre používateľa Cyber-shot
Tlač
Úvodná strana > Používanie položiek MENU (snímanie) > Položky MENU (Snímanie) > Focus

## Focus

Zaostrenie na objekty v blízkosti okraja displeja
Môžete zmeniť spôsob zaostrenia. Použite ponuku, keď je obtiažne správne zaostriť v režime automatického zaostrenia.
AF je skratka pre výraz „Auto Focus“, ktorý označuje funkciu automatického nastavenia zaostrenia.
Na displeji sa objaví zvolený zameriavací rámček AF zóny.

1. MENU (Focus) požadovaný režim

| (Multi AF) | Automaticky zaostrí na objekt po celej ploche zameriavacieho rámčeka. Keď v režime snímania statického záberu stlačíte tlačidlo spúšte do polovice, okolo oblasti, na ktorú je zaostrené, sa zobrazí zelený rámček. Keď je aktívna funkcia rozpoznania tváre, AF (Automatické zaostrenie) pracuje s prioritou na tváre.
| (Center AF) | Automaticky zaostrí na objekt v prostriedku zameriavacieho rámčeka. Použitím spoločne s funkciou uzamknutia AF môžete vytvoriť požadovanú kompozíciu záberu.
| (Spot AF) | Automaticky zaostrí na veľmi malý objekt alebo úzku oblasť. Použitím spoločne s funkciou uzamknutia AF môžete vytvoriť požadovanú kompozíciu záberu. Držte fotoaparát stabilne, aby sa neporušilo zarovnanie objektu so zameriavacím rámčekom AF zóny.

Poznámky

- Ak používate [Digital Zoom], zameriavací rámček AF zóny je vypnutý a zobrazuje sa bodkovanou čiarou. V tomto prípade fotoaparát zaostruje na objekty v strede displeja.

- Keď je režim zaostrenia nastavený na iný ako [Multi AF], nie je možné použiť funkciu rozpoznania tváre.

- Niektoré položky MENU sa nemusia dať nastaviť, a to v závislosti od zvoleného režimu snímania REC. Podrobnosti nájdete uvedené v časti „Položky MENU nedostupné v niektorých režimoch snímania REC“. [Detaily]

### Zaostrenie na objekty v blízkosti okraja displeja

Ak je objekt nezaostrený, postupujte nasledovne:

1. Pozmeňte kompozíciu záberu tak, aby sa snímaný objekt nachádzal v prostriedku zameriavacieho rámčeka AF zóny (A) a stlačte spúšť do polovice, aby fotoaparát mohol zaostriť na tento objekt (Aretácia AF).

1. Keď indikátor aretácie AE/AF (B) prestane blikať a bude svietiť nepretržite, zostavte celkovú kompozíciu záberu a zatlačte spúšť nadoraz.

- Pokiaľ spúšť nezatlačíte nadoraz, môžete tento postup zaostrovania vykonať ľubovoľný počet krát.

Späť na začiatok