Návod pre používateľa Cyber-shot
Tlač
Úvodná strana > Používanie s vaším počítačom > Nahrávanie záberov pre mediálne účely > „PMB Portable“

## „PMB Portable“

Vo fotoaparáte je zabudovaná aplikácia „PMB Portable“.
Pomocou tejto aplikácie môžete vykonať nasledujúce činnosti:

- Môžete ľahko odovzdať zábery na blog alebo pre iné mediálne účely.

- Môžete odovzdať zábery z počítača pripojeného na internet aj vtedy, keď ste mimo domova alebo kancelárie.

- Môžete si ľahko zaregistrovať často používané mediálne služby (napríklad, blogy).

Podrobnosti o aplikácii „PMB Portable“ si pozrite v pomocníkovi „PMB Portable“.

### Poznámky k „PMB Portable“

Aplikácia „PMB Portable“ umožňuje preberanie adries URL z viacerých webových stránok zo servera spravovaného spoločnosťou Sony („server Sony“).
Na používanie aplikácie „PMB Portable“ za účelom výhod vyplývajúcich zo služby odovzdávania záberov alebo ďalších služieb („služby“) poskytovaných týmito a inými stránkami musíte súhlasiť s nasledujúcimi podmienkami.

- Niektoré webové stránky vyžadujú na použitie ich služieb registráciu a/alebo poplatky. Pri používaní takýchto služieb musíte dodržiavať pravidlá a podmienky stanovené príslušnými webovými stránkami.

- Služby môžu byť ukončené alebo zmenené podľa uváženia operátorov webových stránok. Spoločnosť Sony nezodpovedá za žiadne problémy vzniknuté medzi používateľmi a tretími stranami alebo akékoľvek problémy spôsobené používateľom, ktoré sa týkajú využívania služieb vrátane ukončenia alebo zmien takýchto služieb.

- Server Sony vás presmeruje na webovú stránku, aby ste si ju mohli prezrieť. Prístup na webovú stránku niekedy nie je možný z dôvodu údržby servera alebo iných dôvodov.

- V prípade, že by sa mala činnosť servera spoločnosti Sony ukončiť, budete o tom vopred informovaní na stránke spoločnosti Sony, atď.

- Internetové stránky, na ktoré budete serverom spoločnosti Sony presmerovaní, ako aj ďalšie informácie, sa môžu v záujme zlepšovania budúcich výrobkov a služieb spoločnosti Sony zaznamenávať. V takýchto prípadoch sa však nezaznamenávajú žiadne osobné údaje.

Späť na začiatok