Návod pre používateľa Cyber-shot
Tlač
Úvodná strana > Riešenie problémov > Riešenie problémov > Počítače

## Počítače

Počítač vybavený slotom pre pamäťovú kartu „Memory Stick“ nerozpozná pamäťovú kartu „Memory Stick PRO Duo“.

- Skontrolujte, či počítač a čítacie/zapisovacie zariadenie pre pamäťové karty „Memory Stick“ podporujú pamäťovú kartu „Memory Stick PRO Duo“. Používatelia počítačov a čítacích/zapisovacích zariadení médií „Memory Stick“ od iných výrobcov ako Sony by mali kontaktovať príslušných výrobcov.

- Ak nie je médium „Memory Stick PRO Duo“ podporované, pripojte fotoaparát k počítaču. Počítač rozpozná pamäťovú kartu „Memory Stick PRO Duo“. [Detaily]

Počítač nerozpozná fotoaparát.

- Ak je stav akumulátora nízky, vložte nabitý akumulátor.

- Nastavte [USB Connect] na [Mass Storage]. [Detaily]

- Použite špecifikovaný kábel USB (je súčasťou dodávky).

- Odpojte špecifikovaný kábel USB od počítača aj od fotoaparátu a následne ho opäť pevne pripojte.

- Z USB konektorov vášho počítača odpojte všetky zariadenia okrem fotoaparátu, klávesnice a myši.

- Fotoaparát pripojte priamo do počítača bez použitia USB rozbočovača alebo iného zariadenia.

Nie je možné importovať zábery.

- Správne pripojte fotoaparát k počítaču pomocou pripojenia cez USB. [Detaily]

- Pokiaľ snímate zábery na pamäťovú kartu naformátovanú počítačom, nemusí sa vám podariť importovať zábery do počítača. Snímajte zábery na pamäťovú kartu naformátovanú fotoaparátom. [Detaily]

Po nadviazaní pripojenia USB sa aplikácia „PMB“ nespustí automaticky.

- Vykonajte pripojenie USB až po zapnutí počítača.

Po nadviazaní pripojenia USB sa aplikácia „PMB Portable“ nespustí.

- Nastavte [LUN Setting] na [Multi]. [Detaily]

- Nastavte [USB Connect] na [Mass Storage]. [Detaily]

- Pripojte počítač k sieti.

Prehrávanie záberov vo vašom počítači nie je možné.

- Ak používate aplikáciu „PMB“, pozrite do príručky „PMB Help“. [Detaily]

- Kontaktujte výrobcu počítača či distribútora softvéru.

Pri prezeraní videozáznamu na monitore počítača sú obraz a zvuk ovplyvnené šumom.

- Prehrávate videozáznam priamo z vnútornej pamäte alebo z pamäťovej karty. Po prenesení videozáznamov do počítača pomocou softvéru „PMB“ ich môžete prehrávať. [Detaily]

Po exportovaní záberov do počítača ich už nie je možné prezerať na fotoaparáte.

- Vyexportujte ich do priečinka, ktorý fotoaparát rozpozná, ako napríklad „101MSDCF“.

Späť na začiatok